

**VLADA REPUBLIKE HRVATSKE**

**Ured zastupnika Republike Hrvatske pred Europskim sudom za ljudska prava**

**OPIS POSLOVA, PODACI O PLAĆI, TESTIRANJE KANDIDATA/KINJA I**

**PRAVNI IZVORI ZA TESTIRANJE**

**temeljem Javnog natječaja za prijam u državnu službu na neodređeno vrijeme, KLASA: 112-02/24-01/2, URBROJ: 50447-24-3 od 24. lipnja 2024. godine**

**1. Opis poslova službeničkog radnog mjesta**

**ODJEL ZA PRAĆENJE SUDSKE PRAKSE EUROPSKOG SUDA ZA LJUDSKA PRAVA I DRUGIH MEĐUNARODNIH TIJELA U PODRUČJU LJUDSKIH PRAVA I USKLAĐIVANJE PROPISA S KONVENCIJOM ZA ZAŠTITU LJUDSKIH PRAVA I TEMELJNIH SLOBODA**

**1. Suradnik/ca** – 1 (jedan/a) izvršitelj/ica, na neodređeno vrijeme, uz obvezni probni rad u trajanju od 3 (tri) mjeseca

**Opis poslova i zadaća:**

- izrađuje sažetke presuda i odluka ESLJP za koje je zadužen,

- prati tijek zakonodavne procedure i izglasavanja zakona o kojima je Ured dao mišljenje,

- obavlja poslove objave sadržaja na web-stranicama Ureda,

- uređuje web-stranicu Ureda,

- obavlja i druge poslove po nalogu pomoćnika i zastupnika.

**2. Podaci o plaći:**

Plaća službenika, sukladno članku 11. Zakona o plaćama u državnoj službi i javnim službama („Narodne novine“, broj 155/23), sastoji se od osnovne plaće i dodataka na osnovnu plaću utvrđenih citiranim Zakonom te ostalih primitaka u skladu s citiranim Zakonom i općim propisom o radu.

Prema članku 12. stavku 2. citiranog Zakona, osnovna plaća je umnožak koeficijenta za obračun plaće radnog mjesta na koje je službenik i namještenik raspoređen i osnovice za obračun plaće. Dodatak za radni staž iznosi 0,5 % na osnovnu plaću za svaku navršenu godinu radnog staža. Nazivi radnih mjesta u državnoj službi, uvjeti za raspored, pripadajući platni razredi i koeficijenti za obračun plaće utvrđeni su Uredbom o nazivima radnih mjesta, uvjetima za raspored i koeficijentima za obračun plaće u državnoj službi („Narodne novine“, broj 22/24 i 33/24). Sukladno Tablici 5. citirane Uredbe, koeficijent za obračun plaće radnog mjesta iz Javnog natječaja je **– 1,80.**

**3. Testiranje kandidata/kinja i izvori za pripremanje kandidata/kinja za testiranje**

Provjera znanja, sposobnosti i vještina kandidata/kinja te rezultata u dosadašnjem radu, utvrđuje se putem testiranja i razgovora (intervjua) Komisije za provedbu javnog natječaja s kandidatima/kinjama.

Testiranje se provodi u 2 (dvije) faze.

**3.1. Prva faza testiranja**

U prvu fazu testiranja upućuju se svi kandidati/kinje koji/e ispunjavaju formalne uvjete iz javnog natječaja, a čije su prijave pravodobne i potpune. 1. (prva) faza testiranja sastoji se od provjere znanja, sposobnosti i vještina bitnih za obavljanje poslova predmetnog radnog mjesta.

Provjera znanja se obavlja pisanim putem.

Pitanja kojim se testira provjera znanja, sposobnosti i vještina bitnih za obavljanje poslova predmetnog radnog mjesta temelje se na sljedećim propisima/izvorima:

1. Ustav Republike Hrvatske (NN 56/90, 135/97, 8/98, 113/00, 124/00, 28/01, 41/01, 55/01, 75/10, 85/10 i 5/14)

2. Zakon o državnim službenicima (NN 155/23)

3. Konvencija za zaštitu ljudskih prava i temeljnih sloboda Vijeća Europe (NN – Međunarodni ugovori 18/97, 6/99 – pročišćeni tekst, 8/99, 14/02, 2/10 i 13/17) s Protokolima i sudska praksa Europskog suda za ljudska prava (https://uredzastupnika.gov.hr/; Hudoc baza pdataka)

4. Uredba o Uredu zastupnika Republike Hrvatske pred Europskim sudom za judska prava (NN 18/12 i 84/18)

5. Poslovnik Europskog suda za ljudska prava (<https://uredzastupnika.gov.hr/>)

6. Europski sud za ljudska prava – mrežna stranica (<https://www.echr.coe.int/>)

7. Vijeće Europe – mrežna stranica (<https://www.coe.int/en/web/portal/>)

8. Ured zastupnika Republike Hrvatske pred Europskim sudom za ljudska prava – mrežna stranica (https://uredzastupnika.gov.hr)

**3.2. Druga faza testiranja**

U drugu fazu testiranja upućuju se kandidati/kinje koji/e su ostvarili/e najbolje rezultate u 1. (prvoj) fazi testiranja i to 15 (petnaest) kandidata/kinja. Ako je u prvoj fazi testiranja zadovoljilo manje od 15 (petnaest) kandidata/kinja, u 2. (drugu) fazu postupka pozvat će se svi/e kandidati/kinje koji/e su zadovoljili/e u 1. (prvoj) fazi testiranja. Svi/e kandidati/kinje koji/e dijele 15. (petnaesto) mjesto u 1. (prvoj) fazi testiranja, pozvat će se u 2. (drugu) fazu testiranja.

2. (druga) faza testiranja sastoji se od pisane provjere rada na računalu:

- znanje rada u MS Office okruženju;

- znanje rada u MS Windows okruženju;

- rad s računalom općenito

te pisane i usmene provjere znanja engleskog jezika, koja se sastoji od provjere poznavanja gramatike i pravopisa te stručne terminologije, načina izražavanja i konverzacijskih vještina.

**3.3. Razgovor (intervju)**

Na razgovor (intervju) pozvat će se kandidati/kinje koji/e su ostvarili/e ukupno najviše bodova u 1. (prvoj) i 2. (drugoj) fazi testiranja i to 10 (deset) kandidata/kinja. Ako je u 2. (drugoj) fazi testiranja zadovoljilo manje od 10 (deset) kandidata/kinja, na razgovor (intervju) će se pozvati svi/e kandidati/kinje koji/e su zadovoljili/e u 2. (drugoj) fazi testiranja. Svi/e kandidati/kinje koji/e dijele 10. (deseto) mjesto nakon provedenog testiranja u 1. (prvoj) i 2. (drugoj) fazi, pozvat će se na razgovor (intervju).

Komisija za provedbu javnog natječaja u razgovoru s kandidatima/kinjama utvrđuje znanja, sposobnosti i vještine, interese, profesionalne ciljeve i motivaciju kandidata/kinja za rad u državnoj službi te rezultate ostvarene u njihovom dosadašnjem radu.

Vrijeme i mjesto održavanja testiranja bit će objavljeni najmanje 5 (pet) dana prije dana određenog za testiranje na web-stranici Ureda zastupnika Republike Hrvatske pred Europskim sudom za ljudska prava ([https://uredzastupnika.gov.hr](https://uredzastupnika.gov.hr/)/).

**URED ZASTUPNIKA REPUBLIKE HRVATSKE**

**PRED EUROPSKIM SUDOM ZA LJUDSKA PRAVA**